CELEX: 22019D0920
Language: lv
Date: 2019-05-23 00:00:00
Title: ĀKK un ES Ministru padomes Lēmums Nr. 1/2019 (2019. gada 23. maijs) par pilnvaru deleģēšanu ĀKK un ES Vēstnieku komitejai par lēmumu pieņemt pārejas posma pasākumus, ievērojot ĀKK un ES partnerattiecību nolīguma 95. panta 4. punktu [2019/920]

5.6.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 146/114
               
            
         ĀKK UN ES MINISTRU PADOMES LĒMUMS Nr. 1/2019
         (2019. gada 23. maijs)
         par pilnvaru deleģēšanu ĀKK un ES Vēstnieku komitejai par lēmumu pieņemt pārejas posma pasākumus, ievērojot ĀKK un ES partnerattiecību nolīguma 95. panta 4. punktu [2019/920]
         ĀKK UN ES MINISTRU PADOME,
         ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses (1), un jo īpaši tā 15. panta 4. punktu,
         tā kā:
         
                     (1)
                  
                  
                     Partnerattiecību nolīgums starp Āfrikas, Karību jūras reģiona un Klusā okeāna (ĀKK) valstu grupas locekļiem, no vienas puses, un Eiropas Kopienu un tās dalībvalstīm, no otras puses (“ĀKK un ES partnerattiecību nolīgums”), tiks piemērots līdz 2020. gada 29. februārim.
                  
               
                     (2)
                  
                  
                     Saskaņā ar ĀKK un ES partnerattiecību nolīguma 95. panta 4. punkta pirmo daļu 2018. gada septembrī tika sāktas sarunas par jaunu ĀKK un ES partnerattiecību nolīgumu. Gadījumam, ja līdz spēkā esošā tiesiskā regulējuma beigu termiņam jaunais nolīgums vēl nebūs gatavs piemērošanai, ir jāpieņem pārejas posma pasākumi.
                  
               
                     (3)
                  
                  
                     ĀKK un ES partnerattiecību nolīguma 95. panta 4. punkta otrajā daļā paredzēts, ka Ministru padome pieņem pārejas posma pasākumus, kas var būt nepieciešami, kamēr stājas spēkā jaunais nolīgums.
                  
               
                     (4)
                  
                  
                     Ievērojot ĀKK un ES partnerattiecību nolīguma 15. panta 4. punktu, ĀKK un ES Ministru padome var pieņemt lēmumu deleģēt pilnvaras ĀKK un ES Vēstnieku komitejai, tostarp pilnvaras pieņemt lēmumu par pārejas posma pasākumiem.
                  
               
                     (5)
                  
                  
                     ĀKK un ES Ministru padomes kārtējā ikgadējā sanāksme notiks 2019. gada 23. un 24. maijā Briselē. Par pārejas posma pasākumiem nav panākta vienošanās, tādēļ ĀKK un ES Ministru padome savā kārtējā sanāksmē nevar tos pieņemt. Tā kā pirms ĀKK un ES partnerattiecību nolīguma termiņa beigām nav paredzētas turpmākas ĀKK un ES Ministru padomes sanāksmes, lai nodrošinātu lēmuma par pārejas posma pasākumiem savlaicīgu pieņemšanu, ir nepieciešams, lai lēmums par pārejas posma pasākumu pieņemšanu saskaņā ar ĀKK un ES partnerattiecību nolīguma 95. panta 4. punktu tiktu deleģēts ĀKK un ES Vēstnieku komitejai,
                  
               IR PIEŅĒMUSI ŠO LĒMUMU.
         
            1. pants
            ĀKK un ES Ministru padome saskaņā ar ĀKK un ES partnerattiecību nolīguma 15. panta 4. punktu ar šo deleģē pilnvaras ĀKK un ES Vēstnieku komitejai attiecībā uz lēmumu, ievērojot ĀKK un ES partnerattiecību nolīguma 95. panta 4. punktu, pieņemt visus pārejas posma pasākumus, kas varētu būt vajadzīgi, līdz stājas spēkā jaunais nolīgums.
         
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2019. gada 23. maijā
            
               
                  ĀKK un ES Ministru padomes vārdā –
               
               
                  priekšsēdētājs
               
               Tjekero TWEYA
            
         
         
            (1)  OV L 317, 15.12.2000., 3. lpp.